
FORU DEKRETUA
Nekazaritza Saila
Nekazaritzako Idazkaritza Teknikoko Zerbitzua
Esp. zk.: ADM1 2026 2995
Gobernu Kontseiluaren ekainaren 20ko 31/2023 Foru Dekretua aldatzea, zeinaren bidez onetsi baitziren Arabako Lurralde Historikoan muga naturalak eta beste muga jakin batzuk dituzten zonetarako laguntzen oinarri arautzaileak.
Gobernu Kontseiluaren ekainaren 20ko 31/2023 Foru Dekretuaren bidez, onespena eman zitzaien Arabako Lurralde Historikoan muga naturalak eta beste muga jakin batzuk dituzten zonetarako laguntzen oinarri arautzaileei. 
2025ean, Euskal Autonomia Erkidegoko Erakunde Ordaintzailearen Barne Auditoretzako Zerbitzuak 6613 esku hartzeari (muga naturalak edo beste muga jakin batzuk dituzten zonetarako laguntzak) dagokion 2024ko deialdiaren auditoretza egin du. Auditoretza horren ondorioz, plan zuzentzaile bat proposatu dute, oinarri arautzaileak aldatzeko gomendio batekin, berariaz sartzeko ezen, aurrekontu partida agortzeagatik hainbanaketa aurreikusten bada, emakume nekazarien titulartasuna lehenetsiko dela, halaxe xedatzen baita Emakume Nekazarien Estatutuaren urriaren 15eko 8/2015 Legearen 15. artikuluaren c letran. Horregatik, beharrezkoa da oinarri arautzaileak egokitzea eta berariaz jasotzea lege horrek zer adierazten duen.  
Oinarri arautzaileen 5. artikuluak xedatzen du urtero onetsiko dela laguntzen deialdia, eta haren barruan honako hauek jasoko direla:
· Deialdiko laguntza lerroak.
· Deialdia ebazteko erreserbatzen diren kredituak.
· Laguntza primaren zenbatekoa, hektareako eurotan, bi zonetako bakoitzerako.
· Eskaerak aurkezteko epea eta lekua.
[bookmark: _Hlk230876244]Arabako Foru Aldundiaren 2026ko ekitaldirako gastu aurrekontuan bada partida bat, 40101. G/414400/47900405 “Konpentsaziozko kalte ordainak alde behartsuentzat”izenekoa, eta kreditu nahikoa dauka deialdi honi aurre egiteko.
Foru dekretu hau izapidetzean kontuan eduki dira Administrazio Publikoen Administrazio Prozedura Erkidearen urriaren 1eko 39/2015 Legeak xedatzen dituen eta Arabako Foru Aldundiaren Xedapen Orokorrak egiteko Prozedura onesten duen otsailaren 28ko 6/2023 Foru Dekretuaren 3. artikuluan jasotako erregulazio onaren printzipioak. Horrela, azaldu ditugun aurrekarietan, behar bezala justifikatu da araudi berri baten beharra, eta, gainera, araugintza jarduna neurrizkoa da, lortu nahi den helburua lortzeko ezinbestekoa den gutxienekora mugatu baita. Dekretua idaztean, kontuan hartu dira Arabako Emakumeen eta Gizonen Berdintasunerako V. Foru Planaren (2022-2026) inspirazio iturri diren emakumeen eta gizonen arteko berdintasun printzipioak, bai eta Emakumeen eta gizonen berdintasunerako eta emakumeen aurkako indarkeria matxistarik gabe bizitzeko Legearen testu bategina onesten duen martxoaren 16ko 1/2023 Legegintza Dekretuaren edukia eta Emakume Nekazarien Estatutuaren urriaren 15eko 8/2015 Legea ere. Kontuan hartu dira, halaber, Arabako Foru Aldundiko Berdintasun Zerbitzuak horri buruz egindako txostenean jasotako oharrak. Halaber, segurtasun juridikoaren printzipioa bermatzen da, nahikoa justifikatuta gelditzen delako ordenamendu juridikoan sartzen dela eta hura ematen duen organoa gaituta dagoela. Gardentasun printzipioari dagokionez, ez da urratu, entzunaldiko eta jendaurreko izapideak bete direlako legez ezarritako epeetan. Efizientzia printzipioaz denaz bezainbatean, proposatzen den arauketak, bere izaera dela eta, ez dakar administrazio karga osagarririk edo alferrikakorik herritar guztientzat, ez eta baliabide publikoen kontsumo handiagorik ere. Sinpletasun eta ulergarritasun printzipioei dagokienez, proposatutako testua modu egituratuan idatzi da, hizkuntza argia eta ulergarria erabiliz.
Nahitaezko txostenak ikusi dira, eta horrenbestez, Nekazaritza Saileko foru diputatuak proposaturik eta Foru Gobernu Kontseiluak gaur egindako bilkuran gaia aztertu ondoren, hau
XEDATZEN DUT
Lehenengoa. Aldatzea Foru Gobernu Kontseiluaren ekainaren 20ko 31/2023 Foru Dekretuaren 7.3 artikulua, banaketa proportzionala egiteko aukera arautzen duena, eta honela uztea:
7.3 Foru dekretu honetan ezarritako laguntzak norgehiagoka prozedura bidez emango dira. Laguntza eskaerei dagozkien finantza premiek laguntza horretarako aurrekontu erabilgarria gainditzen badute, aurrekontua onuradun guztien artean banatuko da proportzionalki. 
Hala ere, Emakume Nekazarien Estatutuaren urriaren 15eko 8/2015 Legearen 15. artikuluaren c) letraren arabera, hainbanaketa aurreikusten denean aurrekontu partida agortzen den kasuan, titulartasun mota hauek dituzten ustiategiek zenbateko osoa jasoko dute, hainbanatu gabe: emakume baten titulartasuna, titulartasun partekatua, emakumeen esku dagoen sozietatearen ehunekoa edo partaidetza gutxienez % 50 diren pertsona juridiko batena, kideak bi badira, edo gutxienez % 40 gainerako kasuetan.
Bigarrena. - Onespena ematea, 2026. urterako, dirulaguntza horietarako deialdiari, honako ezaugarri hauekin:
a) Deitutako esku hartzeak:
· Konpentsaziozko ordainketak mendialdeetarako.
· Konpentsaziozko ordainketak muga natural esanguratsuak dituzten edo mendikoak ez diren beste alde behartsu batzuetarako.

b) Kreditu erreserbak:
[bookmark: _Hlk188369665]1.500.000,00 euro, Arabako Foru Aldundiaren 2026ko ekitaldirako gastuen aurrekontuko 40101. G/414400/47900405 “Konpentsaziozko kalte ordainak alde behartsuentzat” partidaren kontura, 2027. urtean, eta 2027. urtean ordainduko da. .
Kreditu horiek zenbateko gehigarriekin handitu ahalko dira Arabako Lurralde Historikoko Dirulaguntzen urriaren 19ko 11/2016 Foru Arauaren 21. artikuluan xedatutako mugen barruan, hasieran erreserbatutako kredituaren ehuneko 100eraino, baita aurrekontu partidan edozein arrazoirengatik gerta daitekeen kreditu gehikuntzagatik ere.
Deialdi honetako laguntzetara bideratzen diren baliabide ekonomikoak Arabako Foru Aldundiaren Nekazaritza Sailaren aurrekontu kredituetatik aterako dira, eta Landa Garapenerako Europako Nekazaritza Funtsarekin (LGENF) batera finantzatu ahal izango dira, ehuneko 65ean.
c) Laguntza primaren zenbatekoa, hektareako eurotan, honako hau izango da bi zonetako bakoitzerako:
· Konpentsaziozko ordainketak mendialdeetarako: 87,91 euro/ha.
· Konpentsazio ordainketak muga natural esanguratsuak dituzten edo mendialdeez bestelako gune behartsuetarako: 63,34 euro/ha.
d) Eskaerak aurkezteko lekua eta epea
Deialdi honetan aurreikusitako laguntzak jasotzeko eskaerak abenduaren 27ko 1048/2022 Errege Dekretuaren IV. tituluan xedatutako eskaera bakarrean sartuko dira (2023tik aurrera Nekazaritza Politika Erkidearen Plan Estrategikoaren esparruan zuzeneko ordainketen esku hartzeak aplikatzeari eta betekizun komunak ezartzeari buruzkoa eta kudeaketa eta kontrol sistema integratuaren eskabide bakarra arautzeari buruzkoa).
Nolanahi ere, aintzat hartuko dira eta baliozkoak izango dira 2026ko otsailaren 1etik aurreko paragrafoan aipatutako eskaera bakarra aurkezteko epea amaitu arte xede horrekin aurkeztutako laguntza eskaerak.
Eskaera bakarra aurkezteko epea luzatzen bada, zuzenean luzatuko da denbora bererako laguntza lerro hauetarako eskaerak aurkezteko eta aldatzeko epea.
Eskaera Arabako Foru Aldundiko Nekazaritza Sailaren eskualdeko nekazaritza bulegoetan egingo da, edo https://npb-pac.apps.euskadi.eus/SgaCac web atariaren bidez. Atari horretara ziurtagiri digitalaren bidez sartu beharko da, Administrazio Publikoen Administrazio Prozedura Erkidearen Legearen 16.4 artikuluan ezarritakoari kalterik egin gabe (urriaren 1eko 39/2015 Legea). 


Hirugarrena. - Nekazaritza Saileko foru diputatuari ahalmena ematea foru dekretu hau garatu eta aplikatzeko beharrezkoak diren xedapenak eman ditzan.
Azken xedapena. Foru dekretu hau ALHAOn argitaratu eta hurrengo egunean sartuko da indarrean. 
Vitoria-Gasteiz,
	Ramiro González Vicente
Diputatu nagusia

	Noemí Aguirre Quintana
Nekazaritza Saileko foru diputatua

